Ahmed-paša Hercegović
<s>Ahmed-paša Hercegović, rođen je kao Stjepan (Stefan) Hercegović Kosača u današnjem Herceg Novom 1456. god. bio je plemić iz porodice Kosača i vojskovođa, upravitelj, ministar, glavni admiral, diplomata, državnik, pjesnik i veliki vezir Osmanskog carstva.</s>

<s>U južnoslavenskim, italijanskim i turskim historijskim izvorima njegov životni put nije na jedinstven način prikazan.</s><s>Njegov otac je Stjepan Vukčić Kosača, a rodio se kao četvrto dijete.</s><s>Kao njegovu majku dubrovački izvori navode drugu ženu hercega Stjepana, Bavarku i Witelsbahšku kneginje Barbaru.</s><s>Drugi izvori navode treću ženu Stjepanovu, Ceciliju.</s><s>Godina rođenja je 1456. ili 1459. god.</s>

<s>Poslije majčine smrti otac Stjepan ga je poslao na odgoj i školovanje u Dubrovnik.</s><s>Turski izvori navode da ga je otac, nakon tragičnih događaja 1463–64, poslao sultanu kao jamca.</s><s>Otac mu je umro 1466. godine.</s><s>Od oca Stjepana i majke naslijedio je poveće bogatstvo, koje je bilo pohranjeno u Dubrovniku.</s><s>Njegov stariji polubrat i novi herceg, Vlatko, preuzeo je skrbništvo nad njim.</s><s>Po dubrovačkim izvorima, tek 1473. god. gubi mu se za punih 10 mjeseci svaki trag.</s><s>Najvjerojatnije, zbog napetosti oko isplate naslijeđa, te napetosti oko nove ženidbe njegova brata Vlatka, napušta neprimijećeno Hercegovu zemlju, odlazi u Istanbul, traži i nalazi na dvoru sultana Mehmeda II. zaštitu svojih nasljednih prava ali i jedinstvenu priliku za briljantnu karijeru.</s>

<s>Godine 1470 (ili 1473.).</s><s>Stefen Hercegović je prešao na islam i dobio novo ime Hersekli Ahmed-paša.</s><s>Brzo je napredovao u službi.</s><s>Prvi se put javlja 1477. u fermanu Mehmeda II, a već 1478. bio je državni zastavnik (miralem).</s><s>Za Mehmeda II. postao je 1481. beglerbegom Anatolije, a potkraj te godine oženio se s Hundi-hatun, kćerkom sultana Bajazida II.</s>

<s>Služio je tri osmanska sultana - Mehmeda II, Bajazida II i Selima I Jauza.</s><s>Učestvovao je u mnogim turskim osvajačkim kampanjama.</s><s>Pet puta je obavljao dužnost velikog vezira: 1497-1498, 1503-1506, 1511, 1512-1514 i 1515–1516. god.</s>

<s>Umro je 21. jula 1517. god. kraj Alepa u Siriji.</s><s>Pokopan je u haremu džamije koju je podigao u selu Dil, poslije po njemu nazvanom Hersek (Hercegovina), uz Mramorno more na putu od Yalove prema Izmitu.</s>

<s>Reference</s>

<s>Hum
Kosače
Veliki veziri</s>

